கேள்வி: ஒகேனக்கல் அருவி - உகுநீர்க்கல் குறித்து விரிவாக சொல்லுங்கள்.
பதில்: ஒகேனக்கலின் பழைய பெயர் உகுநீர்க்கல் என்பதாகும். 1940ஆம் ஆண்டுவாக்கில் கூட தாழ்த்தப்பட்ட மக்களால் நடத்தப்பட்ட சேமன் சண்டை என்னும் தெருக்கூத்தில் கட்டியக்காரன் கோமாளி, ''நான் கங்கையாடப் போரேன். அட, நான் குமரியாடப் போரேன்'' எனப் பாடும் சாமியாரைப் பார்த்து ஏன் பக்கத்திலிருக்கும் உகுநீர்கல்லுக்குப் போகக்கூடாதா என நகையாடுவான் என்பர். 1969ஆம் ஆண்டு சென்னை தம்பு செட்டி தெருவிலிருந்த புது இலக்கியப் பதிப்பகம் வெளியிட்ட குளிர் காவிரி என்னும் கவிதை நூல் இவ்வருவியை 100 பாடல்களில் வருணிக்கிறது. இதன் ஒன்பதாம் தலைப்பு உகுநீர்க்கல் உயிர்காவிரி எனத் தரப்பட்டுள்ளது. உகுநீர்க்கல் உயிர்காவேரி மிகுதானியம் தகவாய்வினை பகுத்துண்பவர் எவராயினும் மிகுநீர் அருள் மகவாய்க்கொள் கொளினே உயிராய்ப் போற்றுவர் உயர்பண் பாடுவர் தூயர்நீர் தெய்வத் தாய்நீ எனவே என்பது இத்தலைப்பிலுள்ள முதற்பாடல். உகுநீர்க்கல் என்பதே ஒகேனக்கல் எனத்திரிந்து விட்டது. திப்பு சுல்தான் காலம் முடிய தருமபுரி மாவட்டம், கிருஷ்ணகிரி மாவட்டம் மாவட்டப்பகுதிகள் மைசூர் அரசு ஆட்சியின் கீழ் இருந்தன. அப்போது வரிவாங்கும் அதிகாரிகள் கன்னடம் பேசுபவர்களாக இருந்த காரணத்தால் தருமபுரி, கிருஷ்ணகிரி மாவட்டங்களின் ஊர்ப் பெயர்கள், மலைப்பெயர்கள், ஆறுகளின் பெயர்கள் ஆகியவற்றைக் கன்னடப் பெயர்களாக வருவாய்த்துறைப் பதிவேட்டில் பதிவு செய்தனர். அதை அப்படியே ஆங்கிலேயர் காலத்திலும் பின்பற்றினர். அது இப்போதுவரை தொடர்கிறது. தென்பெண்ணை ஆற்றங்கரைக் கிருஷ்ணகிரி மாவட்ட கருத்தரங்க மலர் 10.11.2009 பக்கம்54 பரிசல் மூலம் சுற்றுலாப் பயணிகளை அருவிகளுக்கு அருகே அழைத்துச்செல்வார்கள். எண்ணெய்க் குளியலும் மீன் சமைத்து சாப்பிடுதலும் இங்கு பிரபலம். File:A video on Hokenakal Tourism.ogv